kardosdrur/scandi-wiki huggingface dataset:
Look Hear?

Look Hear? er det syvende studiealbum fra 10cc, som udkom i 1980. Da 10cc havde skrevet kontrakt med Warner Bros. Records, blev albummet også udsendt i USA.

Spor 
 "One Two Five' (Graham Gouldman, Eric Stewart)
 "Welcome to the World" (Rick Fenn, Duncan Mackay)
 "How'm I Ever Gonna Say Goodbye" (Fenn, Gouldman)
 "Don't Send We Back" (Fenn)
 "I Took You Home" (Stewart)
 "It Doesn't Matter At All" (Gouldman, Stewart)
 "Dressed To Kill" (Gouldman, Stewart)
 "Lovers Anonymous" (Gouldman, Stewart)
 "I Hate To Eat Alone" (Gouldman)
 "Strange Lover" (Gouldman, Stewart)
 "L.A. Inflatable" (Gouldman, Stewart)

Eksterne henvisninger 
 

10cc-album
1980
Hans Jørgen Jensen (journalist)

Hans Jørgen Jensen (født 29. maj 1931, død 23. februar 2019 i Virum) var en dansk journalist og tidligere generaldirektør i Danmarks Radio.

Han blev journalist ved DR-TV i 1956 og blev i 1964 chef for TV-Aktualitetsafdelingen (TV-A) og stationens nye TV-Avisen. I 1976 blev han programdirektør for DR's radio og TV og fra 1979 blot for tv. I 1985 blev han generaldirektør. Hans Jørgen Jensen gik på pension i 1994, hvor Christian S. Nissen overtog posten.

Referencer

Eksterne henvisninger 
 

Journalister fra Danmark
Ansatte i DR
Personer i Kraks Blå Bog (afdøde)
Modtagere af Modersmål-Prisen
King George Dixieland Stompers

King George Dixieland Stompers er et jazzband bestående af seks musikere fra rundt omkring i Danmark.
Bandet spillede sit første job den 17. november 1972 på Viborg Katedralskole, hvor bandet blev officielt. Bandet tager udgangspunkt i traditionel jazz, men kommer omkring mange genre.

På bandets hjemmeside King-george.dk  kan du følge med i hvad der sker og hvor/hvornår de spiller.

Orkesterbesætningen har ændret sig siden november 1972, hvor bandet bestod af 6 musikere, men 3 af de nu 6 medlemmer har mere end 20 års ancienitet i bandet, heraf har en enkelt været på pladsen i alle 36 år. Sammenlagt har medlemmerne 90 års erfaring. 

I 2010 består King George Dixieland Stompers af:

 Flemming Nordenhof, trompet og sang
 Aage Hjortshøj, basun
 Poul Martin (Tristen) Grønnegaard, klarinet 
 John Vinter, bas og tuba
 Carsten Thorsbach-Hansen, banjo
 Niels Jakob Sennels, trommer

Musikkens karakter er vekslende. Bl.a.

Koncerter, 
Street-parades, 
Receptioner, 
Privatfester,
Fødselsdage, 
Bryllupper
Frokostjazz

Jazzorkestre
Musikgrupper fra Danmark
Musikgrupper fra 1972
Antiluftskyts

Antiluftskyts, også kaldet flak (fra ) og AAA (triple-A, fra ) er et våben til nedskydning af fjendtlige flyvemaskiner under en krig.

Jord til luft-missiler er nu næsten eneherskende på området, men før den nyeste teknologi fandt indtog i denne våbenart, fandtes antiluftskyts i alle afskygninger, lige fra personbetjente tunge maskingeværer i dobbelt eller endda tre- og firdobbelt affutage til radarstyrede, automatiske kanoner i kalibre fra 20 mm og op til 150 mm.

Under 2. verdenskrig blev FlaK også brugt som panserværnskanoner (PaK), 88 mm viste sig at være yderst effektiv mod kampvogne og andre pansrede køretøjer, og endte med at blive monteret på flere modeller af tyske kampvogne; JadgPanther (modificeret Panther/Panzer V), Tiger, Tiger 2/Kongetiger). 

Skydevåben
Mecklenburgische Seenplatte

Mecklenburgische Seenplatte er det største sammenhængende system af søer og kanaler i Tyskland. Det ligger i den sydlige del af delstaten Mecklenburg-Vorpommern og bliver kaldt «landet med de tusind søer». 

Området omfatter Müritz-Nationalpark med Tysklands næststørste sø, Müritz, og fuglereservaterne Feldberger Seenlandschaft, Mecklenburgische Schweiz og Nossentiner/Schwinzer Heide. 

Som søplateauerne i Pommern og Masurien (de Masuriske Søer) blev Mecklenburger Seenplatte dannet under den sidste istid. De mange søer er rester efter isen, som trak sig tilbage for cirka 12.000 år siden. 

Området rundt om Mecklenburgische Seenplatte er fladt, har få indbyggere og er stort set dækket af skove, søer og moser. Selve søerne er populære for bådture og fiskeri. De er et naturligt habitat for mange planter og dyr, herunder også udrydningstruede arter.

Eksterne henvisninger 

Mecklenburgische Seenplatte

Søer i Tyskland
Landskaber i Mecklenburg-Vorpommern
Jørn Rose

Jørn Rose (født 20. oktober 1923 i København – død 3. maj 2011) var en dansk lydbogsindlæser og skuespiller. 

Han blev især kendt for sine præstationer i hørespillene om Tintin, hvor han medvirkede sammen med bl.a. Peter Kitter, Bob Goldenbaum og hustruen Inge Ketti. Disse hørespil er udsendt på LP og kassettebånd. (Jørn Rose lagde der stemme til bl.a. Professor Tournesol og – ikke mindst – Max Bjævermose.)

Han havde, i sin karriere, desuden medvirket i minimale film-roller, flere hørespil hos Danmarks Radio, TV-Teatrets opsætning af Kjeld Abells teaterstykke "Anna Sophie Hedvig" og indlæste et hav af lydbøger for Danmarks Blindebibliotek af forfattere så forskellige som Benjamin Jacobsen, Carl Erik Soya-Jensen, Edgar Allan Poe og Karl Adrien "Grock" Wettach).

Eksterne henvisninger 
 

Skuespillere fra Danmark
Lydbogsindlæsere
Prins Caspian (bog)

Prins Caspian (originaltitel: Prince Caspian) er anden bog i C.S. Lewis' fantasy-serie Narnia-fortællingerne (fjerde i den kronologiske orden). Bogen er udgivet i 1951, og blev oversat til dansk i 1983 af Niels Søndergaard på Borgens Forlag.

Bogen er blevet filmatiseret af BBC i 1989 og senere af Disney i samarbejde med Walden Media i maj 2008.

Handling 

Året er 1941. Der er gået et år siden de fire børn Peter, Susan, Edmund og Lucy oplevede deres første eventyr i Narnia fra historien om Løven, heksen og garderobeskabet. Pludselig bliver de på magisk vis trukket ind i Narnia igen, hvor de opdager at der er gået mere end tusind år siden de regerede i landet.
Efter forskellige oplevelser – hvor de blandt andet møder dværgen Trumfe – møder de Prins Caspian X, som kæmper for sin trone mod sin onde onkel, telmarineren Miraz, også kaldet Miraz Tronraneren. Telmarinerne har erobret Narnia og har siden forsøgt at udrydde det gamle eventyrlige Narnia. Caspian er vokset op på kongeslottet, men hører om det gamle Naria gennem først hans barnepige og senere gennem hans lærer, der selv gemmer på flere hemmeligheder.
Da Miraz får en søn må Caspain flygte fra slottet, og har mødt gammelnarnierne, som de oprindelige beboere i Narnia kaldes. Men under den desperate kamp er der andre kræfter som også forsøger at blande sig i striden.

Noter 

Børnebøger
Litteratur i 1951
Narnia
Justizvollzugsanstalt Hünfeld

Justizvollzugsanstalt Hünfeld er det første delvis privatiserede fængsel i Tyskland. Det ligger i Hünsfeld i den østlige del af delstaten Hessen og kan rumme 502 indsatte.

På grund af overbelægning i de hessiske fængsler planlagde myndighederne allerede for nogle år siden at bygge et nyt fængsel. Den hessiske justitsminister Christean Wagner mente, at erfaringerne fra andre lande, bl.a. USA, viste at private fængsler er bedre og mere effektive. I det regeringsprogram, som CDU og FDP blev enige om i foråret 1999, bestemtes det, at planlægning, opførelse og drift af et nyt fængsel i størst muligt omfang skulle overlades til private aktører.

Arbejdsdeling privat/offentligt 
Efter en grundig gennemgang af de retslige aspekter ved privat fængselsdrift blev det bestemt, at fængslet skulle drives i et offentligt-privat samarbejde, da den tyske lovgivning foreskriver, at straffuldbyrdelse er en statslig opgave. Derimod kunne visse funktioner privatiseres. Det drejer sig bl.a. om

 Planlægning og opførelse,
 Bygningsadministration,
 Forsyningsvæsen (køkken, rengøring, beklædningsopgaver),
 Plejeområdet,
 Begrænsede dele af bevogtnings- og kontrolfunktioner, som f.eks. den daglige kontrol af sikkerhedsanlæggenes funktion.

Dermed forblev vigtige funktioner en statslig opgave, herunder:

 den overvejende del af bevogtningsopgaverne, herunder modtagelse og frigivelse af fanger, straffuldbyrdelsen, disciplinærforanstaltninger etc.,
 den øvrige del af overvågnings- og kontrolforanstaltningerne, herunder styring af udgange og kontakt med omverdenen samt tilrettelæggelse og gennemførelse af sikkerhedsforholdsregler og tvangsforanstaltninger.,
 Den overordnede organisatoriske ledelse.

Andelen af fængslets privatiserede personale udgør 45%. I alt er 95 medarbejdere ansat af den private driftsorganisation, mens 116 er statsansatte. Besparelsen er anslået at skulle udgøre 15%, men det skal tages i betragtning, at Hessen i sammenligning med andre delstater har meget høje omkostninger pr. indsat.

Fængslet blev åbnet 7. december 2005 af Hessens statsminister Roland Koch.

Hünfeld som modelprojekt 
Et andet delvis privatiseret fængsel vil blive en realitet i delstaten Baden-Württemberg i 2008, og også delstaten Sachsen-Anhalt planlægger at opføre et.

Eksterne henvisninger 
 Information fra det hessiske justitsministerium  
 Kritisk stillingtagen fra fagforeningerne 
 Beretning fra åbningen 
 Serco: Casestudie for Justizvollzugsanstallt Hünfeld  

Fængsler i Tyskland
Hessen
Keld Hüttel

Keld Hüttel (født 26. august 1939 i Hedensted) er tidligere borgmester i Randers Kommune, valgt for Socialdemokratiet.

Hüttel blev student fra Vestjysk Gymnasium i 1959 og blev i 1962 uddannet folkeskolelærer fra Th. Langs Skole, ansat i en lang årrække på folkeskolen Rismølleskolen i Dronningborg – Randers. Fra 1976 var han forstander for VUC i Randers.

Han blev valgt til Randers Byråd i 1970 og blev formand for den socialdemokratiske gruppe og viceborgmester allerede i 1974. Han blev borgmester i 1988 og sad indtil 31. december 2001, hvor Michael Aastrup Jensen overtog. Under en stor del af borgmesterperioden var Hüttel medlem af bestyrelsen i Kommunernes Landsforening. Ved det første valg til regionsrådet i Region Midtjylland var Hüttel opstillet, men blev ikke valgt.

Personalesagerne i Randers Kommune 
Slutningen af Hüttels embedsperiode domineres af de såkaldte personalesager i kommunens administration.

I august 1998 kommer det via byrådsmedlemmet Bjarne Overmark fra Beboerlisten (socialistisk) frem, at Randers Kommunes personaledirektør, Finn Gleerup, havde fyret flere medarbejdere uretmæssigt. Blandt andet blev en kantineassistent fyret, efter at hun anonymt havde givet udtryk for problemer med sin leder. I første omgang giver et stort flertal i byrådet personaledirektøren en chance til, idet det blot er enkle tilfælde. Byrådet vedtager, at konsulenter fra Kommunernes Landsforening skal gennemgå en række sager, der kan være problematiske. Personaledirketøren fratræder tre dage senere sin stilling med henvisning til at han er under psykisk pres. 

KL's granskning viser, at der er alvorlige fejl i langt flere sager end først anslået, og samtidig kommer det frem, at personaledirektøren har skaffet sig selv et gyldent håndtryk, der de næste seks år ville koste kommunen 0,5 mio. kr. Keld Hüttel indstiller nu til byrådet, at personaledirektøren skal afskediges samt at KL's konsulenter skal gennemgå samtlige 700 afskedigelsessager, der har været i kommunen siden 1994. 12. september 1998 kommer det frem, at kommunens topledelse, herunder borgmester og kommunaldirektør, dagligt på morgemøder drøftede de aktuelle personalesager. På et byrådsmøde fremsætter Venstre et mistillidsvotum mod borgmesteren, som dog kun støttes af seks ud af de 25 medlemmer.

I foråret 1999 viste den afsluttende en rapport fra Kommunernes Landsforenig, at 130 ud af 136 afskedigelser af ansatte i kommunen gennem de sidste fire år var fundet uretmæssigt eller kritisabelt sted. Kommunaldirektør Palle Dinesen var i mellemtiden også blevet afskediget. Hüttel selv modtog en stor næse fra byrådet for sin rolle i sagen, men blev på posten. 

Vælgerne fældede dommen ved kommunalvalget i 2001, hvor Socialdemokraterne gik 18,1 procent tilbage og fik sit dårligste valg i årtier med 26,2 procent af stemmerne. Tilbagegangen gjorde det muligt for Venstres Michael Aastrup Jensen at blive borgmester. som den første borgerlige i byen i over 60 år.

Magtens Bog, udgivet på Aschehoug i 2002, rummer et kapitel om Skandalen i Randers – Gyldne håndtryk til millioner.

Borgmestre fra Socialdemokraterne
Personer i Kraks Blå Bog
Personer fra Randers
Kommunaldirektør

En kommunaldirektør (dog benævnt stadsdirektør i Aarhus og Odense kommuner) er den øverste embedsmand i en dansk kommune. 

Stillingsbetegnelser
Patrick Jonker

Patrick Jonker (født 25. maj 1969 i Amsterdam, Holland) er en tidligere australsk landevejscykelrytter. Han var en professionel rytter fra 1993 til 2004. Jonker repræsenterede Australien to gange under Sommer OL, i 1992 og 1996.

Tour de France 
 1994 – Udgik på 17. etape
 1996 – 12. plads
 1997 – 62. plads
 1998 – 34. plads
 1999 – 97. plads

Eksterne henvisninger 

 Profil på cykelsiderne.net

Mandlige cykelryttere fra Australien
Mandlige cykelryttere fra Nederlandene
Prins Caspian (flertydig)

Prins Caspian kan hentyde til flere artikler:

 Prins Caspian – børnebog fra 1951 af C.S. Lewis.
 Prins Caspian – hovedpersonen i en række af Lewis' bøger.
 Narnia: Prins Caspian – film fra 2008 produceret af Disney.
Pascal Chimbonda

Pascal Chimbonda (født 21 februar 1979) er en fransk fodboldspiller. Han har gennem karrieren blandt andet spillet for Tottenham Hotspur, Sunderland A.F.C., Wigan Athletic, SC Bastia, Le Havre AC og andre klubber.

Han spiller back eller midterforsvar. Chimbonda har spillet en landskamp for Frankrig, og var med til VM i Tyskland 2006.

Eksterne henvisninger 

Fodboldspillere fra Frankrig
Fodboldspillere fra Tottenham Hotspur F.C.
Fodboldspillere fra Sunderland A.F.C.
Fodboldspillere fra Wigan Athletic F.C.
Fodboldspillere fra SC Bastia
Fodboldspillere fra Le Havre AC
Fodboldspillere fra Blackburn Rovers F.C.
Fodboldspillere fra Queens Park Rangers F.C.
Fodboldspillere fra Doncaster Rovers F.C.
Fodboldspillere fra Carlisle United F.C.
Deltagere ved verdensmesterskabet i fodbold 2006
Abiosis

Abiosis var et britisk dødsmetal band der blev dannet i Vest Yorkshire i 1990. Samme år udgav gruppen selv en demo ved navn Noxious Emanation, der indeholdt tre spor. Dette var den eneste officielle udgivelse fra Abiosis, inden de brød op senere i 1990. Andrew Craighan og Rick Miah var efterfølgende samme år, med til at danne det britiske death/doom metal band My Dying Bride

Sidst kendte medlemmer 
 Darren Dickinson – Vokal
 Paul Evans – Guitar
 Andrew Craighan – Guitar
 Rick Miah – Trommer

Diskografi 
 1990: Noxious Emanation (Demo)

Eksterne henvisninger 
 

Metalgrupper fra Storbritannien
Dødsmetalgrupper
Musikgrupper fra 1990
Raúl González (flertydig)

Raúl González kan hentyde til flere personer:

 Raúl González – en spansk fodboldspiller.
 Raul Gonzalez (atletik) – en mexikansk atletikudøver.
 Raúl González (bokser) – cubansk olympisk medalist i boksning.
 Raúl González (håndboldspiller) – spansk olympisk medalist i håndbold.
 Raúl González (tv-vært) – tv-vært på Univisión.
 Raul Gonzalez, Filippinerne – justitssekretær for Filippinerne.
 Raúl González (komiker) – komiker fra Orange County, Californien.
 Raúl González (baseball) – baseballspiller fra Major League Baseball.
Villa Frihed

Villa Frihed er et hus bygget i 1870 af H. D. Kloppenborg. Over hoveddøren står både hans og hans kones navne. Det ligger stik syd for Skibelund Krat og ca 150 m nord for Frihedsbroen. Huset blev bygget for det tilfælde at han fik brug for at søge asyl for de prøjsiske myndigheder syd for Kongeåen, der dengang udgjorde grænsen mellem Danmark og Tyskland. Næsten med det samme fik huset stor betydning for de sønderjyske bønder.

Villa Frihed er nært forbundet med Askov Højskole

Referencer 
 TVsyd, den 4.12. (2007) kl 19:30
 http://kongeaastien.dk/da/content/huset-friheden

Beboelsesbygninger i Danmark
Bygninger, konstruktioner og anlæg i Vejen Kommune
H.D. Kloppenborg

Hans Diderik Kloppenborg (født 28. juni 1802 i Gram, død 7. september 1882) var en sønderjysk storbonde. Han byggede Villa Frihed og spillede en afgørende rolle for videreførslen af Danmarks første højskole, der efter krigen i 1864 blev flyttet, og siden fik navnet Askov Højskole

Biografi 
Hans Diderik Kloppenborg var søn af tingskriver i Frøs og Kalvslund herreder Jacob Kloppenborg (9. februar 1747 i Ditmarsken – 26. februar 1828) og Anna Cathrine født Otzen (8. februar 1772 – 16. april 1853), blev i en ung alder ejer af Bejstrupgård, en anselig bondegård i Københoved, og blev i slutningen af 1830'erne sognefoged. I felttoget i 1849 ydede han den danske hær, navnlig general Rye, væsentlige tjenester. Efter 1850 var han gentagne gange stændersuppleant og stadig medlem af Haderslev Amtsråd (efter 1867 kredsdag). Under et længere ophold i København i 1849 blev han stærkt påvirket af Grundtvig i kirkelig og folkelig retning, og da pastor Sveistrup i 1867 var afsat for edsnægtelse som sognepræst til Rødding og Skrave, overlod Kloppenborg ham sin store sal til gudstjeneste. Her prædikede Sveistrup og senere frimenighedspræst Cornelius Appel i mange år hver søndag for en talrig kreds af bønder, hvorved en begyndelse blev gjort til frimenighederne i Nordslesvig. Kloppenborg var en ualmindelig energisk bonde og stod i personlig yndest hos Frederik 7.

Han ægtede første gang (10. juli 1830) Cathrine Thaysen (23. marts 1803 – 21. juli 1831), anden gang (23. marts 1833) Mette Kirstine Thaysen (30. oktober 1804 – 16. maj 1878), døtre af Johan Thaysen til Toftlundgaard. Han døde 7. september 1882 og efterlod en datter, som blev gift med Jørgen Nielsen Hansen Skrumsager (født 1. september 1834), en af den nordslesvigske bondestands kraftigste og indflydelsesrigeste talsmænd.

H.D. Kloppenborgs barnebarn H.D. Kloppenborg-Skrumsager sad i den tyske Rigsdag i Berlin som folkevalgt repræsentant fra Sønderjylland i tiden før 1920.

Referencer 

Amtsrådsmedlemmer
Personer fra Sønderjylland (i Danmark)
Danskere i 1800-tallet
Embedsmænd fra Danmark
Landmænd fra Danmark
Personer i Dansk Biografisk Leksikon
Joss Whedon

Joseph "Joss" Hill Whedon (født 23. juni 1964) er en amerikansk tekstforfatter, instruktør, producent, og skaber af forskellige TV-serier, mest kendt er Buffy - Vampyrernes Skræk. Han har også skrevet flere filmmanuskripter og tegneserier. I 1997 startede han selskabet Mutant Enemy som producerede Buffy og de efterfølgende serier, bl.a. Angel og Firefly. Whedon har desuden skrevet og instrueret Marvel's The Avengers (2012) og dens efterfølger, Avengers: Age of Ultron (2015).

Whedon er opvokset på Manhattan i New York, gik på Winchester College i England og afsluttede en filmuddannelse ved Wesleyan University i 1987. Efter studierne flyttede Whedon til Los Angeles og fik sin første skrivejob i TV-serien Roseanne. Joss Whedon er blevet kaldt verdens første tredjegenerations manuskriptforfatter, siden både hans far og bedstefar skrev manuskripter til TV-serier.

Eksterne henvisninger 

 WhedonWiki 
 Whedonesque 
 

Filminstruktører fra USA
Hejaz

Hejaz er en region i den vestlige del af den Arabiske Halvø, der strækker sig langs det Røde Hav og ind i landet, hvor den omfatter dele af den arabiske ørken. Området er i dag delt mellem Saudi-Arabien og Yemen. Det var fra Hejaz de arabiske stammer begyndte deres ekspansion. Islams to helligste byer, Mekka og Medina, ligger i Hejaz.

Historie 

Hejaz hørte under kalifatet i Bagdad og kom ved dets fald 1258 under Egypten og tilfaldt sammen med dette land i 1517 det Osmanniske rige. Den virkelige magt lå imidlertid hos de lokale høvdinge, især sharifen af Mekka. I begyndelsen af 1800-tallet blev de hellige steder indtaget og plyndret af wahhabitterne, men disse blev tvunget bort, og området blev styret som en egyptisk provins frem til 1845, da det kom direkte under regeringen i Konstantinopel.

Jernbanen fra Damaskus til Mekka blev færdig i 1908 og styrkede osmannernes stilling i regionen. Samme år blev Hussein ibn Ali emir af Mekka. Han kom snart i modsætning til osmannerne, hvis overhøjhed fra 1845 var blevet mere mærkbar og havde vakt stadig større modvilje blandt lokalbefolkningen, og under 1. verdenskrig samarbejdede han med briterne. De osmanniske garnisoner i Mekka og Jeddah bekæmpedes, osmannerne blev fordrevet fra landet, og Hussein udråbte sig selv til konge af Hejaz i 1916.

Hussein kom dog senere i konflikt med stammehøvdingen Abdul-Aziz Ibn Saud, og i 1924 kom det til åben krig, da Hussein udråbte sig selv til kalif. Abdul-Aziz erobrede landet og blev kronet til konge over Hejaz og Najd i Mekka 1926. Da han 1932 tog titlen "konge af Saudi-Arabien", ophørte Hejaz helt som selvstændig stat.

Se også 
 Hejaz's havneby Jeddah
 Hadj

Geografi efter kontinent
Yemen
Saudi-Arabien
Mammon

Mammon er et ord som bruges i Bibelen om jordisk gods eller om en tankegang som sætter materiel rigdom højt. I Matthæusevangeliet 6,24 siger Jesus: "Ingen kan tjene to herrer. Han vil hade den ene og elske den anden, eller holde sig til den ene og foragte den anden. I kan ikke tjene både Gud og Mammon."

Ordet "Mammon" stammer fra det græske ord "μαμωνᾶς" (mammonas), som blev brugt i Det Nye Testamente i Bibelen. I kristendommen bruges udtrykket ofte i en negativ sammenhæng, hvor det betegner penge som en slags afgud, der fører mennesker væk fra Gud og moralske værdier. Ifølge denne tankegang kan Mammon anses for at være en personificering af grådighed og materialisme.

Bibelen
Etik
Ord og vendinger
André Previn

Sir André Previn (egentlig Andreas Ludwig Priwin, født 6. april 1929 eller 1930, død 28. februar 2019) var en kendt pianist, komponist og dirigent. Previn selv var usikker på, hvornår han blev født, da hans fødselsattest er gået tabt.

Previn blev født i en jødisk familie i Berlin, men pga. det nationalsocialistiske regime i Tyskland flygtede Previn med familien til USA i 1938.

Previn begyndte i filmbranchen, hvor han som komponist af filmmusik vandt fire Oscars i efterkrigsårene. Han blev første mand til at modtage ærestitlen "The Jazzmusician of the Year".

I 1967 blev Previn dirigent ved Houston Symphony Orchestra. Året efter begyndte han i London Symphony Orchestra. I 1970'erne blev han tilknyttet Pittsburgh Symphony Orchestra, Royal Philharmonic Orchestra og Los Angeles Philharmonic Orchestra.

I 2002 blev Previn chefdirigent for Oslo Filharmoniske Orkester, efter at orkesterets dirigent i en årrække, Mariss Jansons, pludselig trak sig. Fra august 2006 overtog Jukka-Pekka Saraste denne stilling.

Previn var gift med bl.a. Mia Farrow og Dory Previn. Previns femte ægteskab (2002-2006) var med den tyske violinist Anne-Sophie Mutter.

Referencer

Eksterne henvisninger 
 Officielle hjemmeside 
 
 

Dirigenter fra USA
Personer fra Berlin
Schengen

Schengen er en vinlandsby i Luxembourg nær trelandsgrænsen mellem Tyskland, Frankrig og Luxembourg. Kommunen, som har et areal på 10,63 km², ligger i kantonen Remich i distriktet Grevenmacher. I 2005 var indbyggertallet 1.527. 

Landsbyen blev berømt den 14. juni 1985 da Schengen-samarbejdet blev underskrevet om bord på fartøjet "Princesse Marie-Astrid" på floden Mosel ved Schengen.

Eksterne henvisninger 

Byer i Luxembourg
Kommuner i Luxembourg